Na osnovu člana 20a Zakona o radu FBiH („Službene novine FBiH“ broj:26/16 i 89/18), člana 3, 6 i 7 Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“ broj: 19/21 i 10/22), člana 48.Statuta KJP „Poljoprivredno dobro Butmir“ d.o.o. Sarajevo-Ilidža broj: 01-2-69/2022 od 21.03.2022. godine potvrđen pod br: OPU-IP 208/2022 od 21.03.2022*.*, člana 3. i člana 4. Pravilnika o radu KJP „Poljoprivredno dobro Butmir“ d.o.o. Sarajevo-Ilidža, a u skladu sa saglasnostima Ministarstva privrede Kantona Sarajevo broj: 07-03-30-8513-2/24 od 14.03.2024.godine i Vlade Kantona Sarajevo broj: 02-04-14135-14/24 od 21.03.2024.godine, direktor Preduzeća raspisuje

**J A V N I OGLAS**

**ZA PRIJEM RADNIKA U RADNI ODNOS U**

**KJP „POLJOPRIVREDNO DOBRO BUTMIR“ d.o.o. SARAJEVO-ILIDŽA**

**NA ODREĐENO I NEODREĐENO VRIJEME**

**Osnovni podaci o pravnom licu koje objavljuje javni oglas:**

**Naziv:** KJP „Poljoprivredno dobro Butmir“ doo Sarajevo – Ilidža

**Sjedište:** Bojnička broj 119

**Internet adresa:** www.pdbutmir.com

**Kontakt telefon**:033/621-286

**Fax:** 033/621-160

Ovim Javnim oglasom vrši se prijem radnika na određeno i neodređeno vrijeme za sljedeća radna mjesta:

1. Veterinarski tehničar, Srednja veterinarska škola- 2 (dva) izvršioca na određeno vrijeme na period od 1 godine
2. Poslovođa u stočarstvu, SSS- 1 (jedan) izvršilac na neodređeno vrijeme
3. Muzač u štalama, NK- 1(jedan) izvršilac na neodređeno vrijeme
4. Čistač u štalana, NK- 2 (dva) izvršioca na neodređeno vrijeme

U skladu sa Pravilnikom o unutrašnjoj organizaciji i sistematizaciji radnih mjesta KJP “Poljoprivredno dobro Butmir” d.o.o. Sarajevo-Ilidža (PREČIŠČENI TEKST) broj: 01-4-52/2020 od 16.07.2020.godine i Pravilnikom o izmjenama i dopunama Pravilnika o unutrašnjoj organizaciji i sistematizaciji radnih mjesta broj: 01-4-03/2022 od 04.01.2022. godine i Pravilnikom o izmjenama i dopunama Pravilnika o unutrašnjoj organizaciji i sistematizaciji radnih mjesta broj: 01-3-03/2023 od 26.01.2023.godine i Pravilnikom o izmjenama i dopunama Pravilnika o unutrašnjoj organizaciji i sistematizaciji radnih mjesta broj: 01-3-28-01/2023 od 26.06.2023.godine dostavljamo vam radne obaveze i uslove za radna mjesta kako slijedi:

***Pozicija 1. Veterinarski tehničar, Srednja veterinarska škola 1(jedan) izvršilac na određeno vrijeme na period od jedne godine***

**OPIS POSLOVA:**

* Sprovodi liječenje po nalogu veterinara,
* Pomaže veterinaru kod određenih zahvata prilikom liječenja teških telenja i obdukcije uginule stoke,
* Vrši vještačko osjemenjavanje krava i junica,
* Vodi potrebnu evidenciju u veterinarskoj ambulanti koja se odnosi na utrošene lijekove, liječenje stoke i vještačko osjemenjavanje,
* Obavlja poslove na pripremi sterilizacije instrumenata, brine se o održavanju čistoće ambulante i uklanja ambalaže,
* Prikuplja potrebne podatke od muzača za intervenciju na bolesnim grlima, oboljelim vimenima i grla koja treba osjemeniti,
* Prati izvršavanje i direktno se uključuje kod liječenja i izmuzanja mastitisa,
* Zajedno sa poslovođom organizuje obezrožavanje teladi i označavanje grla u proizvodnji tečnim azotom,
* Učestvuje u radu komisija i radnih grupa koje imenuje Uprava Preduzeća,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti

***OPĆI USLOVI:***

* da je državljanin BiH
* da je stariji od 18 godina
* da ima opću zdravstvenu sposobnost za obavljanje poslova radnog mjesta

**Posebni uslovi:**

* Stručna sprema: Srednja veterinarska škola
* Radno iskustvo: 1. godina
* Informatika: poznavanje rada na računaru

***Pozicija 2. Poslovođa u stočarstvu, SSS 1 (jedan) izvršilac na neodređeno vrijeme***

**OPIS POSLOVA:**

* Kontroliše rad u objektima i krugu dok traje proces proizvodnje raspoređuje i evidentira prisustvo radnika na poslu i u evidenciju svakodnevno unosi učinak,
* Vodi računa o pravilnoj mehaničkoj distribuciji hraniva, organizuje utovar - istovar htraniva, distribuciju i uskladištenje,
* Organizuje ishranu prema vremenskim terminima, količini i vrsti hraniva, kategorijama stoke, a sve prema nalogu rukovodioca,
* Odgovoran je za disciplinu i doslijednu primjenu dogovorene tehnologije,
* Zajedno po nalogu rukovodioca i veterinara, sa veterinarskim tehničarom organizuje obezrožavanje teladi i označavanju grla tečnim azotom,
* Vodi računa o higijeni i čišćenju objekata, opreme i kruga,
* Daje svakodnevno raspored radnicima, radi na obezbjeđenju zamjene za nedeljne odmore, pravi planove za godišnje odmore,
* Po nalogu rukovodioca vrši premještaj grla (štandovi, štale, porodilište), i druge relacije po potrebi,
* Vrši i organizuje utovar prodate stoke,
* Uočene promjene kod stoke i kvarove na opremi prijavljuje rukovodiocu, veterinaru i odjeljenju za održavanje,
* Predlaže rukovodiocu pokretanje disciplinskog postupka na osnovu podnešene prijave koju je sačinio na radnom mjestu, po povredi neizvršenih zadataka, prestupa i neopravdanog izostanka sa posla,
* Učestvuje u radu komisija i radnih grupa koje imenuje Uprava Preduzeća,
* U drugoj smjeni obavlja hranjenje životinja, uz vožnju traktora,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti

***OPĆI USLOVI:***

* da je državljanin BiH
* da je stariji od 18 godina
* da ima opću zdravstvenu sposobnost za obavljanje poslova radnog mjesta

**Posebni uslovi:**

• Stručna sprema: SSS

• Radno iskustvo: 2. godine

• Informatika: poznavanje rada na računaru

***Pozicija 3. Muzač u štalama, NK 1 (jedan) izvršilac na neodređeno vrijeme***

**OPIS POSLOVA:**

* Obavlja mužu krava aparatom, a po potrebi i ručno,
* Pere posušuje i vrši pripremu vimena za mužu, pravilno rukuje sa aparatom za mužu,
* Obavlja potrebnu higijenu aparata za mužu, kod muže vrši masažu, domuzanje, "svlačenje mlijeka", te vrši dezinfekciju aparata i vimena,
* Prati otklanja mastitis i grla u estrusu koja prijavljuje veterinaru, pomaže kod osjemenjivanja i drugih veterinarskih zahtjeva,
* Redovno čisti krmni sto od ostataka hran, obavlja čišćenje ležišt, kanala i rešetki od stajnjaka,
* Timarai krave čisti pojilice, pere pločice hodnike, prozore, cijevi, tavanske površine i po potrebi vrši pranje i dezinfekciju ležišta,
* Održava čistoću i prostor sa ulaznih i izlaznih strana objekta,
* Neposredno vrši premještanje stoke unutar farme (štanda, torovi, porodilište, zasušenje krava) pomaže pri utovaru uginule i prodate stoke,
* Povremeno i grupno vrši čišćenje ispusta,
* Prijavljuje poslovođi i radnicima za održavanje sve kvarove na uređaju za vodu, stroju, mljekovodni sistem, vratima, prozorima i drugoj opremi koja nije u funkciji,
* Učestvuje u radu komisija i radnih grupa koje imenuje Uprava Preduzeća,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti.

***OPĆI USLOVI:***

* da je državljanin BiH
* da je stariji od 18 godina
* da ima opću zdravstvenu sposobnost za obavljanje poslova radnog mjesta

**Posebni uslovi:**

• Stručna sprema: NK

• Radno iskustvo: 1. godina

***Pozicija 4. Čistač u štalama, NK- 2 (dva) izvršioca na neodređeno vrijeme***

**OPIS POSLOVA:**

* Svakodnevno čisti i uređuje štale, torove i pripremu,
* Kvalitetno održava čistoću ležišta, jasala, hranidbenih hodnika i oko objekata,
* Održava čistoću zidova, prozora i poilica u objektima,
* Održava higijenu ispod vrata ulaznih i izlaznih strana objekata,
* Redovno izgrće stajnjak sa ležišta, održava higijenu kanala i rešetki od istog,
* vrši utovar prostirke za nastiranje (ne težu od 5 kg), čije će nastiranje vršiti muzači u štalama Timari krave i vrši dezinfekciju ležišta,
* Neposredno pomaže pri prevođenju stoke unutar farme,
* Obavještava veterinara o primjećenim povredama na stoci,
* Učestvuje u radu komisija i radnih grupa koje imenuje Uprava Preduzeća,
* Obavezna upotreba zaštitnih sredstava pri radu shodno Pravilniku o zaštiti na radu,
* Obavlja i druge poslove po nalogu rukovodioca Službe u okviru svoje stručne i radne sposobnosti.

***OPĆI USLOVI:***

* da je državljanin BiH
* da je stariji od 18 godina
* da ima opću zdravstvenu sposobnost za obavljanje poslova radnog mjesta

**POSEBNI USLOVI:**

* Stručna sprema: NK
* Radno iskustvo: 6 mjeseci

**3. PREDNOST PRI ZAPOŠLJAVANJU**

Prilikom izbora kandidata prednost će imati kandidati koji ostavruju prava u skladu sa članom 23. Zakona o dopunskim pravima boraca-branitelja BiH („Službene novine KS“ br. 45/12; 26/14; 46/17; 18/19; 20/20 i 24/20) i članom 14. stav (2) Zakona o pravima branilaca i članova njihovih porodica („Službene novine KS“ br. 33/04; 56/05; 70/07; 9/10 i 90/17), Zakona o posebnim pravima dobitnika ratnih priznanja i odlikovanja i članova njihovih porodica („Službene novine FBiH“ br. 70/05; 61/06; 9/10 i 90/17) i Zakona o pravima demobiliziranih boraca i članova njihovih porodica („Službene novine FBiH“ br. 54/19) i u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu sarajevo („Službene novine KS“ br. 37/20 i 27/21).

Lica (članovi porodica šehida/poginulih, umrlih i nestalih branioca, prvenstveno djeca, ratni vojni invalidi i njihova djeca, djeca umrlih ratnih vojnih invalida, dobitnik ratnih priznanja i odlikovanja, njegova djeca i djeca poginulih, umrlih i nestalih dobitnika ratnog priznjanja i odlikovanja, branilac, demobilizirani branilac i njegova djeca, dobrovoljac i njegova djeca, organizator otpora i njegova djeca, veteran i njegova djeca sa područja Kantona Sarajevo), supruge ratnih vojnih invalida imaju pravo na prvenstvo pri zapošljavanju, a na evidenciji su JU „Služba za zapošljavanje Kantona Sarajevo“ ili su zaposlena sa nižom stručnom spremom od one koju posjeduju ili su zaposlena na određeno vrijeme.

Prioritet u zapošljavanju kandidati dokazuju odgovarajućim dokumentima (potvrda, potvrda sa biroa, uvjerenje, rješenje i sl) koje prilažu prilikom prijave na Javni oglas.

*Prioritet u zapošljavanju kandidati dokazuju odgovarajućim dokumentima (potvrda, potvrda sa biroa, uvjerenje, rješenje i sl) koje prilažu prilikom prijave na Javni oglas i to kako slijedi:*

* *Potvrda o prebivalištu na području Kantona Sarajevo,*
* *Ukoliko je kandidat nezaposlen, potrebno je dostaviti uvjerenje sa biroa da se nalazi na evidenciji JU Službe za zapošljavanje KS, ne starije od dana raspisivanja Javnog oglasa,*
* *Ukoliko je kandidat zaposlen na određeno vrijeme, potrebno je dostaviti odgovarajuću potvrdu poslodavca, ne stariju od dana raspisivanja Javnog oglasa,*
* *Ukoliko je kandidat zaposlen sa nižom stručnom spremom od one koju posjeduje, potrebno je dostaviti Obrazac prijave osiguranja JS3100 ili potvrdu poslodavca da je zaposlen sa nižom stručnom spremom od one koju posjeduje*

Popis dokumentacije kojom se dokazuje status korisnika po Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, gradu Sarajevo i općinama u Kantonu Sarajevo.

|  |  |  |  |
| --- | --- | --- | --- |
| **R.broj** | **Pripadnost branilačkoj kategoriji** | **Naziv dokaza-dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca  -Rješenje o priznatom pravu na porodičnu invalidninu za suprugu šehida-poginulog, umrlog i nestalog branioca  -Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobiliziranog branioca | -Uvjerenje o statusu djeteta ratnog vojnog invalida  -Rješenje o priznatom pravu na:  a) invalidninu,  b) mjesečni novčani dodatak  c) uvjerenje o učešću u Oružanim snagama | a) i b) Općinska služba za boračko-invalidsku zaštitu  c) Grupa za pitanja evidencije iz oblasti vojne obaveze prema mjestu prebivališta |
| 6. | Supruge ratnog vojnog invalida | -Uvjerenje o statusu supruge ratnog vojnog invalida  -Rješenje o priznatom pravu na invalidninu | Općinska služba za boračko-invalidsku zaštitu |

Izrazi koji se koriste u ovom konkursu, a imaju rodno značenje, odnose se jednako i na muški i na ženski rod.

**III.I Iznos osnovne plate**

Osnovna plata za poziciju 1. iznosi: 1.065,00 KM

Osnovna plata za poziciju 2. iznosi: 1.071,00 KM

Osnovna plata za poziciju 3. iznosi: 900,00 KM

Osnovna plata za poziciju 4. iznosi: 900,00 KM

**III.II Radno vrijeme i mjesto obavljanja rada**

Radno vrijeme je utvrđeno Pravilnikom o radu Preduzeća.

Mjesto obavljanja: Krug Preduzeća u ulici Bojnička br.119.

**IV- SADRŽAJ PRIJAVE**

Kandidati su dužni dostaviti slijedeću dokumentaciju (original ili ovjerenu kopiju)

**Za sve pozicije:**

1. potpisanu prijavu na konkurs (na obrascu koji se može preuzeti lično u službenim prostorijama Preduzeća, na web stranici preduzeća ili na zahtjev putem e-maila)
2. kraća biografija-CV, potpisana
3. uvjerenje o državljanstvu (original ili ovjerena kopija ne starija od 6 mjeseci od dana izdavanja od strane nadležnog organa)
4. izvod iz matične knjige rođenih ( s obzirom da se radi o stalnom dokumentu, nije potrebno dostavljati ovjerenu kopiju, prihvatljiva je i obična kopija)
5. za poziciju 1 i 2 diploma o završenoj srednjoj školi
6. dokaz o radnom iskustvu, (potvrda ili uvjerenje izdato od strane ranijeg poslodavca ili ukoliko se ta potvrda ne može dobiti dostavit,i Uvjerenje od strane PIO/MIO)

**Rok u kojem se podnose prijave:**

* Rok za dostavljanje prijava je 10 (deset) dana od dana objave u dnevnim novinama.

**Ostale informacije:**

Obavijest o javnom oglasu će biti objavljen u dnevnim novinama “Oslobođenje”, dok će puni tekst javnog oglasa biti objavljen na internet stranici JU “Služba za zapošljavanje” Kantona Sarajevo i internet stranici poslodavca [www.pdbutmir.com](http://www.pdbutmir.com).

Pitanja za pismeni i usmeni dio ispita bit će objavljena na web stranici poslodavca www.pdbutmir.com.

U prostorijama poslodavca, ul. Bojnička br.119, 71210 Ilidža, ili na web stranici www.pdbutmir.com, kandidati mogu preuzeti pitanja za pismeni i usmeni ispit i literaturu za spremanje istih.

**Prijava sa dokazima dostavlja se u zatvorenoj koverti, lično ili putem pošte na adresu: KJP “Poljoprivredno dobro Butmir” d.o.o. Sarajevo-Ilidža, ulica Bojnička br.119, 71210 Ilidža sa naznakom “NE OTVARAJ-PRIJAVA NA JAVNI OGLAS” za prijem u radni odnos na radno mjesto\_\_\_\_\_\_\_\_\_\_\_\_\_\_\_\_\_\_\_(upisati naziv radnog mjesta na koji se prijavljujete).**

**Obavezno naglasiti na koverti puni naziv radnog mjesta na koje se aplicira.**

**Ukoliko se aplicira na više radnih mjesta, neophodno je navesti redne brojeve i nazive radnih mjesta na koje se odnosi prijava.**

Svi kandidati koji su promijenili prezime, obavezni su dostaviti dokaz o istom, odnosno izvod iz matične knjige rođenih ili vjenčanih.

Proces izbora kandidata provodi Komisija za provođenje javnog oglasa koja će biti imenovana od strane poslodavca i zasniva se na održanom usmenom ispitu..

Komisija za provođenje javnog oglasa će pismenim putem ili putem maila ukoliko ga posjeduju ili telefonskim putem obavijestiti kandidate, koji ispunjavaju uvjete, o terminu obavljanja pismenog i usmenog dijela ispita.

**Po okončanju procedure kandidati koji budu izabrani bit će o tome obaviješteni pismenim putem, nakon čega su obavezni dostaviti ljekarsko uvjerenje nadležne zdravstvene ustanove, koje nije starije od šest mjeseci i uvjerenje da se protiv istog ne vodi krivični postupak koje nije starije od šest mjeseci, kako bi se sa istim zaključio ugovor o radu.“**

Prijave koje ne sadrže propisano iz ovog oglasa, kao i prijave podnesene istekom roka utvrđenog u ovom oglasu, odbacit će se kao nepotpune, odnosno neblagovremen, te se kao takve neće uzeti u razmatranje.

Kontakt telefon osobe zadužene za dodatne informacije: 033/621-286

**Član 3.**

Odluka stupa na snagu danom donošenja.

DIREKTOR

Snježana Ljubunčić, dipl.ing.polj.

Broj: 01-5-129/24

Ilidža, 03.04.2024.godine